แคลวิน คูลิดจ์

จอห์น แคลวิน คูลิดจ์ จูเนียร์  (; 4 กรกฎาคม พ.ศ. 2415 – 5 มกราคม พ.ศ. 2476) เป็นประธานาธิบดีคนที่ 30 ของประเทศสหรัฐอเมริกา (พ.ศ. 2472–2476) มักมีผู้เรียกเขาว่า "คาลผู้เงียบขรึม" คูลิดจ์เป็นนักกฎหมายจากรัฐเวอร์มอนต์ ไต่เต้าสู่วงการเมืองด้วยการลงเล่นการเมืองในรัฐแมสซาชูเซตส์จนได้เป็นผู้ว่าการรัฐ และจากฝีมือในการจัดการกับกรณีตำรวจบอสตันสไตค์เมื่อ พ.ศ. 2462 ทำให้คูลิดจ์เป็นที่รู้จักเด่นชัดในระดับประเทศ

หลังจากนั้นใน พ.ศ. 2463 คูลิดจ์ได้รับการเลือกตั้งเป็นรองประธานาธิบดีคนที่ 29 และได้ขึ้นเป็นประธานาธิบดีแทนประธานาธิบดีวาร์เรน จี. ฮาร์ดิงซึ่งถึงอสัญกรรมในตำแหน่ง คูลิดจ์ได้รับการเลือกตั้งเป็นประธานาธิบดีโดยตรงเมื่อ พ.ศ. 2467 และได้รับการกล่าวว่าเป็นรัฐบาลอนุรักษนิยมขนาดเล็ก

มีหลายอย่างที่แสดงให้เห็นว่าสไตล์การบริหารประเทศของคูลิดจ์ย้อนกลับไปสู่ยุคประธาธิบดีเฉื่อยของสหรัฐฯ ในยุคคริสต์ศตวรรษที่ 19 (พ.ศ. 2344–2403) Sobel, 14 แต่คูลิดจ์ก็ได้กู้ความเชื่อมั่นของทำเนียบขาวจากเรื่องอื้อฉาวที่เกิดขึ้นในสมัยประธานาธิบดีฮาร์ดิง และหมดวาระประธานาธิบดีด้วยความนิยมค่อนข้างสูงMcCoy, 420–421; Greenberg, 49–53 ดังที่นักเขียนชีวประวัติของคูลิดจ์ได้กล่าวว่า "คูลิดจ์ได้หลอมจิตวิญญาณและความหวังของคนชั้นกลาง สามารถแปลและเข้าใจถึงสิ่งที่คนกลุ่มนี้ไฝ่หาและแสดงออกมา เป็นตัวแทนของความอัจฉริยะของคนในระดับเฉลี่ยนั่นเองที่เป็นเครื่องพิสูจน์ให้เห็นพลังของคูลิดจ์" Fuess, 500

มีหลายคนที่วิพากษ์วิจารณ์คูลิดจ์ในตอนหลังว่ามีส่วนทำให้เกิดการบริหารประเทศแบบมือใครยาวสาวได้สาวเอา (laissez-faire government) McCoy, 418; Greenberg, 146–150; Ferrell, 66–72 จนทำให้เกิดเศรษฐกิจตกต่ำสุดขีด ชื่อเสียงในด้านนี้ได้เกิดซ้ำอีกในสมัยประธานาธิบดีเรแกนSobel, 12–13; Greenberg, 2–3 แต่การประเมินการบริหารประเทศของคูลิดจ์ก็ยังแยกเป็นสองฝ่ายระหว่างผู้เห็นด้วยกับการปรับขนาดของคณะรัฐมนตรีให้เล็กลง กับ ฝ่ายที่เห็นว่ารัฐบาลกลางควรเข้าไปมีส่วนในการยับยั้งผลเสียที่กำลังแรงของระบบทุนนิยมGreenberg, 1–7

 ครอบครัวและชีวิตเมื่อเยาว์วัย 
จอห์น แคลวิน คูลิดจ์ จูเนียร์ เกิดที่เมืองพลีมัธ วินเซอร์เคาน์ตี รัฐเวอร์มอนต์ และเป็นประธานาธิบดีคนเดียวของสหรัฐฯ ที่เกิดในวันชาติ คือวันที่ 4 กรกฎาคม เป็นบุตรชายตนโตของแคลวิน คูลิดจ์ ซีเนียร์ มีน้อง 1 คน ครอบครัวของคูลิดจ์ฝังรากลึกในนิวอิงแลนด์Fuess, 12 บรรพบุรุษของคูลิดจ์ได้อพยพมาอยู่ที่เมืองเคมบริดจ์ แมสซาชูเซตส์ประมาณ พ.ศ. 2173 ปู่ทวดของคูลิดจ์เป็นทหารในสงครามปฏิวัติอเมริกันและต่อมาได้เป็น "ผู้ถูกเลือก" (En: selectmen - 3-5 คนที่ถูกเลือกมาเป็นผู้บริหารเมืองในยุคแรก ๆ ของการตั้งถิ่นฐานในนิวอิงแลนด์) บริหารเมืองพลีมัธFuess, 7 บรรพบุรุษส่วนใหญ่ของคูลิดจ์เป็นชาวไร่ แต่มีบรรพบุรุษหลายคนที่ได้เป็นวุฒิสมาชิกและตำแหน่งสำคัญอื่น ๆ

ปู่ของคูลิดจ์ได้เป็นผู้บริหารเมืองเล็ก ๆ ในพลีมัธและได้ชื่อว่าเป็นนักเล่านิทานตลกตัวยง ย่าของคูลิดจ์อ้างว่ามีเชื้อสายของอินเดียนแดงด้วย บิดาของคูลิดจ์เป็นชาวไร่และครูและมีชีวิตยืนยาวได้เห็นลูกชายได้เป็นประธานาธิบดี ส่วนแม่เสียชีวิตด้วยวัณโรคตั้งแต่ พ.ศ. 2427 เมื่อคูลิดจ์อายุ 12 ปีMcCoy, 5; White, 11

 การศึกษา 
คูลิดจ์จบการศึกษาจากวิทยาลัยแอมเฮิร์สต์ รัฐแมสซาชูเซตส์ซึ่งอยู่ใกล้พลีมัธ และเลิกใช้ชื่อ "จอห์น" เมื่อเรียนจบ ขณะเรียนคูลิดจ์ได้เข้าเป็นสมาชิกพรรคริพับลิกันและเภทนักศึกษาใน พ.ศ. 2435 คูลิดจ์ยอมรับนับถืออาจารย์ผู้สอนวิชาปรัชญาและจริยศาสตร์คนหนึ่งว่าเป็นผู้มีอิทธิพลอย่างมากต่อคูลิดจ์ ใน พ.ศ. 2428 คูลิดจ์จบการศึกษาด้วยเกียรตินิยมคัมราวด์ ได้รับเลือกให้เป็นผู้แต่งและอ่านสุนทรพจน์ที่ขำขันซึ่งเป็นประเพณีดั้งเดิมของมหาวิทยาลัยในวันรับปริญญา

 ชีวิตช่วงแรกและการแต่งงาน 
หลังจบการศึกษา คูลิดจ์ได้เข้าฝึกงานเป็นนักกฎหมาย เพื่อหลีกเลี่ยงการเสียค่าใช้จ่ายที่สูงมากในการเรียนกฎหมายในสมัยนั้น คูลิดจ์เลือกวิธีที่แพร่หลายในขณะนั้นด้วยการผ่านการฝึกในสำนักงานกฎหมาย ใน พ.ศ. 2440 คูลิดจ์สอบผ่านเนติบัณฑิต และเปิดสำนักงานกฎหมายของตนเองในปีถัดมา กล่าวกันว่า คูลิดจ์ให้บริการทางกฎหมายแก่ลูกความอย่างดีที่สุด คือด้วยการทำให้ไม่ต้องขึ้นศาล ด้วยชื่อเสียงที่ดี คูลิดจ์มีลูกความมากขึ้นรวมทั้งธนาคารต่าง ๆ 

 การแต่งงานและชีวิตครอบครัว 
คูลิดจ์พบนางสาวเกรซ แอนนา กูดฮิว ครูโรงเรียนชาวเวอร์มอนต์ด้วยกันเมื่อ พ.ศ. 2448 เธอมีนิสัยตรงข้ามกับคูลิดจ์ คือชอบพูดและชอบสนุก ในขณะที่คูลิดจ์เป็นคนเงียบขรึม ทั้งสองแต่งงานกันมีลูก 2 คน และมีชีวิตสมรสที่มีความสุข ซึ่งคูลิดจ์เขียนไว้ในหนังสือชีวประวัติของตนเองไว้ว่าทั้งสอง "เกิดมาเพื่อเติมเต็มให้กันและกัน"

 ชีวิตการเมืองยุคแรก 
ในสมัยของคูลิดจ์ พรรคริพับลิกันครองเสียงส่วนใหญ่ของนิวอิงแลนด์ คูลิดจ์ได้เข้ามีส่วนร่วมในการเมืองท้องถิ่น โดยใน พ.ศ. 2439 คูลิดจ์ช่วยหาเสียงให้ผู้สมัครประธานาธิบดี คือ วิลเลียม แมกคินลีย์ ปีต่อมาคูลิดจ์ได้รับเลือกให้เป็นกรรมการพรรคริพับลิกันท้องถิ่น และได้ชนะการเลือกตั้งเป็นกรรมการเมืองใน พ.ศ. 2431 ซึ่งทำงานโดยไม่ได้เงินเดือน แต่ได้ประสบการณ์มาก คูลิดจ์ได้ไต่บันไดการเมืองขึ้นไปเรื่อย ๆ โดยได้รับเลือกให้ดำรงตำแหน่งองค์กรการเมืองต่าง ๆ หลายแห่งในท้องถิ่น

 สมาชิกสภานิติบัญญัติของรัฐและนายกเทศมนตรี 

 อ้างอิง 

ข้อมูลเบื้องต้น
 Coolidge, Calvin. Have faith in Massachusetts; งานรวบรวมสุนทรพจน์ของคูลิดจ์
 Coolidge, Calvin. อัตชีวประวัติ (1929), ISBN 0-944951-03-1.
 ประธาราธิบดีช่างพูด: The Off-the Record Press Conferences of Calvin Coolidge edited by Howard H. Quint and Robert H. Ferrell (1964) 

ข้อมูลวิชาการ
 Barry, John M., Rising Tide: The Great Mississippi Flood of 1927 and How It Changed America (1997) , ISBN 0-684-84002-2.
 Brandes, Joseph, Herbert Hoover and Economic Diplomacy. (1962)
 Ferrell, Robert H., The Presidency of Calvin Coolidge (1998) , ISBN 0-7006-0892-3.
 Fuess, Claude M., Calvin Coolidge: The Man from Vermont (1940) , ISBN 0-8371-9320-6.
 Greenberg, David, Calvin Coolidge, The American Presidents Series, (2006) , ISBN 0-8050-6957-7.
 Hannaford, Peter, The Quotable Calvin Coolidge (2001) , ISBN 1-884592-33-3.
 McCoy, Donald, Calvin Coolidge: The Quiet President (1967) , ISBN 0-945707-23-1.
 Russell, Francis, A City in Terror: Calvin Coolidge and the 1919 Boston Police Strike (1975) , ISBN 0-8070-5033-4.
 Silver, Thomas B., Coolidge and the Historians (1983) , ISBN 0-89089-038-2.
 Sobel, Robert, Coolidge: An American Enigma (1998) , ISBN 0-89526-410-2.
 White, William Allen, A Puritan in Babylon: The Story of Calvin Coolidge (1938) , .
 Wilson, Joan Hoff, Herbert Hoover, Forgotten Progressive (1975) , ISBN 0-316-94416-5.

 ดูเพิ่ม 
 Coolidge effect ปรากฏการณ์คูลิดจ์ (ปรากฏการณ์ทางเพศที่สืบเนื่องจากเรื่องตลกของคูลิดจ์) 

หมวดหมู่:ประธานาธิบดีสหรัฐ
หมวดหมู่:รองประธานาธิบดีสหรัฐ
หมวดหมู่:ชาวอเมริกันเชื้อสายอังกฤษ
หมวดหมู่:คริสต์ศาสนิกชนชาวอเมริกัน
หมวดหมู่:พรรคริพับลิกัน (สหรัฐ)
หมวดหมู่:บุคคลจากรัฐแมสซาชูเซตส์
หมวดหมู่:ผู้ว่าการรัฐแมสซาชูเซตส์